**Läänemaa eakate kokkutulek**

Läänemaa pensionäride ühendus korraldab 20. juulil 2019 Läänemaa eakate kokkutuleku Piirsalus. Kokkutuleku läbiviimist aitavad korraldada Haapsalu sotsiaalmaja, Haapsalu linnavalitsus, Lääne-Nigula vallavalitsus, Piirsalu külaselts, Läänemaa pensionäride ühenduse Risti osakond ja paljud vabatahtlikud.

Eakate seltsielu korraldamise eesmärgil on Läänemaa pensionäride ühendus tegelenud Läänemaa eakatele ühisürituste korraldamisega. Traditsiooniks on saanud iga-aastased eakate kokkutulekud erinevates paikades Läänemaal. 2018 aastal oli eakate kokkutulek Noarootsis, 2017. aastal – Kullamaal, 2016. aastal – Kirimäe külas, enne seda Nõval ja Kiidevas. Kokkutulekutel astuvad üles isetegevuskollektiivid maakonna pensionäride ühendustest. Koos lauldakse ja tantsitakse, tutvutakse kohalike käsitöömeistrite töödega, külastatakse kohalikke vaatamisväärsusi. Alates 1992. aastast on traditsiooniks saanud iga-aastane detsembrikuus toimuv tänuüritus – kontsert, kus teeme kokkuvõtteid aasta töödest-tegemistest ja täname aktiivseid vabatahtlikke pensionäride ürituste läbiviimisel.

Koostöös Haapsalu kutsehariduskeskusega , alates 2018 aastast, täiendavad Läänemaa eakad oma teadmisi Loengutesarjas Läänemaa väärikatele.

Tavaks on saanud kokkusaamised teiste maakondade pensionäride ühendustega, mitmekesistunud on koostöö naabritega . Oleme kohtunud Valgamaa ja Hiiumaa eakatega, kus arutasime edasisi koostöö võimalusi.

Eakate kokkutulekute ja erinevate kokkusaamiste tulemusena on tugevnenud kogukonna identiteet. Eakad on aktiivsemad kogukonna liikmed. Huvitavad kohtumised ja võimalus kaasa lüüa taidluses, erinevates õpitubades, tutvumised kohaliku kultuuri ja ajalooga on virgutanud eakate vaimu. Kohtumised kogukonna liikmetega on kaasa aidanud eakate inimeste enesehinnangu paranemisele.

Jagatud tunnustus innustab tegijaid - välja antakse 20 tänukirja aktiivsematele taidluskollektiividele ja vabatahtlikele

* Tugevnenud on põlvkondadevaheline sidusus – kokkutulekust võtab osa kuni 50 nooremat pereliiget ja 40 vabatahtlikku, kes aktiivselt osalevad kokkutuleku ettevalmistamisel ja läbiviimisel. Rikastunud on eakate mõttemaailm uute teadmiste ja kogemuste vahetamisega – osa võetakse Maanteeameti, Politseiameti ja Päästeameti viktoriinidest.

„Projekti on rahastatud kohaliku omaalgatuse programmi vahenditest“